Viatu  vyangu vya kwanza
Language: Swahili | Genre: Creative_writing

﻿Viatu vyangu vya kwanza 

Sikuwa nimewahi kuvaa viatu. 
Nilipowaona watoto 
waliovaa viatu, 
niliwatazama kwa hamu. 

Mamangu alinifariji 
akisema, "Utakuwa na jozi 
nyingi baadaye, subiri tu utaona!" 
Wakati mwingine 
sikumwamini. 
"Baadaye, itakuwa lini?" 
nilimwuliza siku moja. 

Kisha ulikuwa msimu wa 
Krismasi. Kila mtu 
alijishughulisha kwenda 
sokoni na kurejea na vitu vipya. 
"Mama, je, nasi tutaenda sokoni?" nilimwuliza. 

Siku kabla ya Krismasi, 
mamangu aliniamsha 
mapema kuliko ilivyokuwa kawaida. 
Alinieleza nilichukue lile 
kapu kubwa ambalo 
alilibeba kila alipokwenda sokoni. 

Sokoni palikuwa na wazazi 
wengi walioandamana na 
watoto wao. 
Walinunua nguo mpya na 
kiasi kikubwa cha vyakula. 

Tulienda moja kwa moja 
hadi sehemu ya viatu aina tofauti. 
Nilishangaa kwa kuona 
mstari baada ya mwingine 
wa viatu vilivyopangwa 
kwa unadhifu. 

Baada ya kupima baadhi 
ya jozi nyingi, nilichukua 
jozi ya viatu vya michezo. 
Sikuweza kulala usiku huo. 
Nilisisimkwa sana 
nilipowaza jinsi ningevivaa 
viatu vyangu vipya na 
kujivunia kila mtoto kijijini. 

Muda mfupi baadaye, 
niliamka kitandani na 
kuvijaribu tena viatu vyangu. 
Nilitembea polepole 
chumbani kisha 
nikavirejesha sandukuni. 
Nilijaribu kulala lakini 
sikupata usingizi. 

Niliamka na kuvijaribu 
tena kwa mara ya pili. 
Nilitembea kwa maringo 
chumbani kisha 
nikavirejesha sandukuni. 

Nilijaribu tena kulala 
nikinuia kupata usingizi. 
Lakini muda mfupi 
baadaye, niliamka kwa 
mara ya tatu. 
Nilivivaa vyatu nikaruka 
ruka kidogo chumbani. 
Nilihisi usingizi nikarudi 
kitandani. 

Asubuhi yake, niliamshwa 
na mamangu. 
"Hiki ni nini ninachoona?" 
aliniuliza. 

Nilikuwa nimevaa viatu 
vyangu vipya kitandani! 


Source www.africanstorybook.org